**Luka Julius Nyman** (s. 1. maaliskuuta 2002 Helsinki) on suomalainen jääkiekkopuolustaja, joka pelaa monikansallisen Alps Hockey Leaguen italialaisjoukkue Unterland Cavaliersissa. Hän on pelannut urallaan myös hyökkääjänä.

Ura
---

### Seuraura

Nyman on Jokereiden kasvatti. Hän siirtyi jo 16-vuotiaana kaudeksi 2018–2019 itävaltalaiseen RB Hockey Academyyn pelaamaan Tšekin A-nuorten sarjaa. Nyman oli joukkueen tehokkain puolustaja tehoilla 7+29=36, joilla hän jakoi koko sarjan puolustajien pistepörssin kuudennen sijan HC Vítkovicen Marcel Kuncin kanssa. Nyman jakoi myös Red Bullin sisäisen tehotilaston voiton John-Jason Peterkan kanssa lukemalla +23. Kauden 2019–2020 hän pelasi RB Hockey Juniorsissa miesten monikansallista Alps Hockey Leaguea. Vain 17-vuotias Nyman teki siellä 40 runkosarjaottelussa tehot 8+16=24. Hän pelasi myös Itävallan kakkossarjatasolla kaksi playoff-ottelua tehopistein 1+3=4. Nyman voitti sarjan mestaruuden.

Huhtikuussa 2020 Nyman teki 1+2-vuotisen SM-liigasopimuksen Rauman Lukon kanssa. Liigajoukkueessa pelaa myös hänen isoveljensä Linus. Nyman pelasi kauden 2020–2021 kuitenkin kokonaan seuran U20-joukkueessa, jonka varakapteenina Nyman aloitti. Hän oli tehoilla 6+21=27 joukkueen neljänneksi paras pistemies ja tehokkain puolustaja. Nyman jakoi koko U20 SM-sarjan alku- ja runkosarjan yhteenlasketun puolustajien pistepörssin kahdeksannen sijan Jukureiden Tom Grönblomin kanssa. Hän nousi kauden edetessä Lukon kapteeniksi, kun Juha Pukkila oli pitkään sivussa peleistä. Nyman johdatti joukkueen kauden päätteeksi Suomenmestaruuteen.

Kaudella 2021–2022 Nyman jatkoi Lukon U20-joukkueen kapteenina. Hän voitti pelipaikastaan huolimatta joukkueen sisäisen piste- ja syöttöpörssin tehoilla 8+25=33, joilla Nyman voitti koko U20 SM-sarjan puolustajien pistepörssin. Hän johdatti Lukon kauden päätteeksi U20 SM-sarjan mestaruuteen. Nyman palkittiin sarjan pudotuspelien arvokkaimpana pelaajana Ville Peltonen -palkinnolla. Hänet valittiin myös U20 SM-sarjan toiseen tähdistökentälliseen. Nyman pelasi Lukon SM-liigajoukkueessa ensimmäisen ja kauden ainoaksi jääneen miesten pääsarjaottelunsa Mestarien liigan alkulohkon päätöskierroksella 13. lokakuuta 2021 vieraissa walesilaista Cardiff Devilsia vastaan, jolloin jo jatkopaikkansa varmistanut Lukko peluutti useita U20-joukkueensa pelaajia. Hänet merkittiin joukkueen kakkospuolustajapariin Noel Pietilän viereen. Nyman sai ottelussa jääaikaa 18.08 minuuttia, mikä oli Lukosta toiseksi eniten Vili Laitisen jälkeen. Hän sai myös kakkossyöttöpisteen Scott Pooleyn tekemään ylivoimalla syntyneeseen 0–4-johtomaaliin, joka jäi Lukon 3–6-voittoon päättyeen ottelun voittomaaliksi. Nyman keräsi myös yhden kahden minuutin jäähyn koukkaamisesta.

Kaudeksi 2022–2023 Nyman siirtyi vuoden mittaisella sopimuksella monikansallisen Alps Hockey Leaguen italialaisjoukkue Unterland Cavaliersiin. Joukkuetta valmentaa suomalainen Olli Hällfors. Unterlandiin Nymanin kanssa siirtyi myös hänen kanssaan Lukon organisaatiossa pelannut Miro Markkula. Hän nousi joukkueen varakapteeniksi. Nyman oli Unterlandin tehokkain puolustaja tehoilla 5+25=30, joilla hän sijoittui liigan puolustajien pistepörssissä kuudenneksi. Toukokuussa 2023 Nyman teki Unterlandin kanssa vuoden mittaisen jatkosopimuksen.

### Maajoukkueura

Nyman pelasi alle 18-vuotiaiden Hlinka Gretzky Cupissa vuonna 2019. Hän edusti myös Suomen alle 17-vuotiaiden maajoukkuetta World U-17 Hockey Challengessa vuonna 2018 voittaen hopeaa sekä Euroopan nuorten olympiafestivaaleilla vuonna 2019, jolloin Nyman voitti pronssia. Yhteensä hän on pelannut 48 poikien maaottelua.

Muuta
-----

Nymanin isoveli Linus pelaa hyökkääjänä Lukon SM-liigajoukkueessa.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2018–2019 | RB Hockey Akademie | Tšekki U19 | 37 | 7 | 29 | 36 | 16 | – | – | – | – | – |
| 2019–2020 | RB Hockey Juniors | AlpsHL | 40 | 8 | 16 | 24 | 2 | – | – | – | – | – |
|  | RB Hockey Juniors | AUT-2 | – | – | – | – | – | 2 | 1 | 3 | 4 | 2 |
| 2020–2021 | Lukko **(A)** | U20-SM | 40 | 6 | 21 | 27 | 8 | 8 | 1 | 3 | 4 | 0 |
| 2021–2022 | Lukko **(C)** | U20-SM | 43 | 8 | 25 | 33 | 18 | 10 | 3 | 3 | 6 | 0 | Kakkostähdistö |
| 2022–2023 | Unterland Cavaliers **(A)** | AlpsHL | 36 | 5 | 25 | 30 | 16 | 4 | 0 | 3 | 3 | 0 |
|  | Unterland Cavaliers **(A)** | Italia | 3 | 1 | 2 | 3 | 0 | – | – | – | – | – |
| 2 kautta | yhteensä | AlpsHL | 76 | 13 | 41 | 54 | 18 | 4 | 0 | 3 | 3 | 0 |

Lähteet
-------

* Luka Nyman The Internet Hockey Databasessa (englanniksi)
* Luka Nyman Eurohockey-sivustolla (englanniksi)
* Luka Nyman *Elite Prospects*. Everysport Media Group AB.  (englanniksi)

### Viitteet

1. 1 2  FIX AT SIX *facebook.com*.  29.6.2022. Hockey Unterland ASV. Viitattu 29.6.2022. (englanniksi)
2. 1 2 3 4 5  Luka Nyman *Elite Prospects*. Everysport Media Group AB.  (englanniksi)
3. ↑  Elite Prospects - Czech U19 Stats 2018-2019 *eliteprospects.com*. Everysport Media Group AB. Viitattu 14.10.2021. (englanniksi)
4. ↑  Elite Prospects - RB Hockey Academie U19 *eliteprospects.com*. Everysport Media Group AB. Viitattu 14.10.2021. (englanniksi)
5. ↑  Nuoret puolustajat Luka Nyman ja Noel Pietilä Lukkoon *raumanlukko.fi*.  10.4.2020. Rauman Lukko Oy. Viitattu 14.10.2021.
6. ↑  Elite Prospects - Lukko U20 *eliteprospects.com*. Everysport Media Group AB. Viitattu 14.10.2021. (englanniksi)
7. ↑  Elite Prospects - U20 SM-sarja Stats 2020-2021 *eliteprospects.com*. Everysport Media Group AB. Viitattu 14.10.2021. (englanniksi)
8. ↑  Luotola, Juha: Lukon 63 vuoden kirous murtui, U20-nuoret juhlivat Suomen mestaruutta! – katso ottelun huippuhetket *satakunnankansa.fi*.  9.4.2021. Alma Media Suomi Oy. Viitattu 13.1.2022.
9. ↑  Rauman Lukko on U20-nuorten Suomen mestari 2021 *raumanlukko.fi*.  10.4.2021. Rauman Lukko Oy. Viitattu 13.1.2022.
10. ↑  Mennander, Pasi: "Finaalilätkää – Taistelimme hyvin, löytyi sisua" – Lukon kapteenin Luka Nymanin mukaan U20:n avausfinaali vastasi odotuksia *leijonat.fi*.  3.4.2022. Suomen Jääkiekkoliitto ry – Finlands Ishockeyförbund rf. Viitattu 17.5.2022.
11. ↑  Lukko lohkovoittoon Linus Nymanin hattutempun myötä – Nyman: "Otettiin joukkueena hieno voitto" *raumanlukko.fi*.  14.10.2021. Rauman Lukko Oy. Viitattu 14.10.2021.
12. ↑  Matches *championshockeyleague.com*.  13.10.2021. Champions Hockey League (CHL) AG. Viitattu 14.10.2021. (englanniksi)
13. ↑  Matches *championshockeyleague.com*.  13.10.2021. Champions Hockey League (CHL) AG. Viitattu 14.10.2021. (englanniksi)
14. ↑  Matches *championshockeyleague.com*.  13.10.2021. Champions Hockey League (CHL) AG. Viitattu 14.10.2021. (englanniksi)
15. ↑  Elite Prospects - AlpsHL Stats 2022-2023 *eliteprospects.com*. Everysport Media Group AB. Viitattu 15.8.2023. (englanniksi)
16. ↑  LUKA IS ON FIRE *facebook.com*.  23.5.2023. Hockey Unterland ASV. Viitattu 15.8.2023. (englanniksi)
17. ↑  Mennander, Pasi: Roni Hirvonen Pikkuleijonien tehokkain pelaaja Hlinka Gretzky Cupissa – Suomalaisten pistepörssi *leijonat.fi*.  13.8.2021. Suomen Jääkiekkoliitto ry – Finlands Ishockeyförbund rf. Viitattu 14.10.2021.
18. ↑  Linus Nyman *Elite Prospects*. Everysport Media Group AB.  (englanniksi)